поне́же намѣ́реніе предваря́етъ вся́кое дѣ́ло: намѣ́реніе же ѻбои́хъ на́съ, на́ше по си́лѣ изрещѝ служа̂щая къ духо́вному твоему̀ возраще́нію, твое́ же, дабы̀ по речє́ннымъ и́скреннѣ пожи́ти: подоба́етъ пре́жде всегѡ̀ ино́гѡ испыта́ти, къ каково́му исполне́нію зда́нія по хрс̑тѣ̀ взира́юще, и нача́ло ѡснова́нія поле́зное поло́жимъ, пото́мъ вре́мени побужда́ющу, па́че же свы́ше по́мощь бога́тнѡ получи́вше, и покро́въ на началозда́ніе архітектѡ́нствомъ ду́ха устро́имъ